Eil tra a-bouez, ma teu ar pezh a zo bet rakwelet da wir e vo bet kavet buhez en diavez eus an dour. Un dourenn eo ar metan war Ditan (re yen eo evit an dour, skornet eo, met dourek eo ar metane eno), da lavaret eo ivez e vo klasket muioch a-draoù war-bouez dour. An neb en eus prederiet pemp munutenn diwar-benn klask buhez e lech all en deus soñjet e oa sot un tammig soñjal e rankfe pep buhez bezañ krouet evel war an Douar.  Ya, hag ar skiantourien ivez, met aesoch eo klask traoù a anavezomp hag a chellomp diellfenniñ. Ma kavomp buhez war Ditan e vo ul lodenn all eus an doareoù-se a zo gant ar vuhez da ziorren a vo anavezet ganeomp ! Hag evit ur skrivagner skiant-faltazi neus netra gwelloch. Pegen borrodus chom gant an hevelep doare gouennoù hepken ! Boñ, gant an istor emaon o skrivañ e oa ret dar gouennoù pennañ en em dennañ un tammig, a-fed biologiezh dan nebeutañ, evit ma yafe an istor en dro, met ur wech ma vo bet  torret un tammig ar soñj dour=buhez hag he resiprokenn e penn al lenner λ e vo aesoch e lakaat da grediñ er pezh a zo skrivet, pe da grediñ e chellfe choarvezout, dan nebeutañ. Sellit eus darn vrasañ ar filmoù skiant-faltazi arallvediz enno, an darn vuiañ anezho a zo denek en o stumm, peogwir eo aesoch ijinañ emaomp e penn ar chadenn, a stumm graet da ren war bedoù. Ma fell deoch kaout un alien feuls ha drouk ? Roit stumm ul loen dezhañ kentoch.